ஹேய் தூக்கணாங்குருவி

ஹேய் தூக்கணாங்குருவி காருண்யன் காருண்யன்- ! ஹேய்........ ஹேய்....... தூக்கணாங்குருவி ! நீ நின் கூட்டைக் கட்டுவதில் கவனங்கொள் ! உன் மூதாதையர் உனக்களித்த ! பரம்பரை அலகுகளில் சுமந்துவந்த ! வீடுகட்டும் கலை ஞானத்தால் ! உன் அழகிய வீட்டைக்கட்டு ! உன் எளிய அழகிய வீட்டில் ! நின் முன்னோர்களைப்போலவே ! காதலையும் சந்தோஷத்தையும் ! ஆரவாரத்தையும் பரவவிடு! ! மனிதர்களிடம் பணம் என்றொரு பொருளுண்டு ! மானுஷீகம் , தர்மம், சமூக நேயமென்ற அவர் நேசமிக்க ! உறவுகளுக்கும் அதுக்கும் சம்பந்தமே இல்லை. ! ஒருவருக்குப் போட்டியாக ஒருவர் ! இரண்டு நாலு பத்தென்று ! மனிதர்கள் பணமுடுக்கிக் கட்டும் வீடுகள் ! ஒருகணம் உனக்கு உயர்ந்தனவாய்க்கூடப்படலாம் ! துரோகம் முகமூடி அரிதாரம் ஒப்பனைகள் ! காம குரோத அகங்காரப் பேய்களோடும் ! குடிகெடுக்கும் சாத்தான்களோடும் ! வாழப் பழக்கப்பட்டவர்கள் ! அறமற்றுத்தேடிய பொருட்களைப் பதுக்கவும் ! சதித்திட்டங்கள் தீட்டிப் பிறரை வாரவும் அவர்கட்கு! பல இரகசிய அறைகள் தேவை ! ! இரண்டு வீடுகள் கட்டிக்கொண்ட ! தூக்கணாங்குருவியை என்றாவது உலகம் அறிந்ததுண்டா? ! உன் இனம் எண்ணிறந்த தலைமுறையாக ! விரும்பிய இடத்தில் வேண்டிய நேரத்தில் ! தன்கூட்டைச் சுதந்திரமாக கட்டுவதைப்போலவே ! தென்றலும் வெளிச்சமும் தானாக ! உள்வரும் எளிய மிருதுவான ! உன் நுட்பமான கூட்டைமாத்திரம் பின்னு ! தினமும் சங்கீதமும் ஆனந்தமும் பொங்கும் ! உன் குதூகலமான வீட்டினுள் ! பேராசை மனிதரைப் பார்த்து ! வேறெதையும் உள்நுழையவிட்டிடாதே ! ஒரு மனிதனாகச் சொல்கிறேன்; ! கட்டிடக்காட்டுக்குள் மனிதத்தையும் நிம்மதியையும் ! தொலைத்துவிட்டு அலையும் என் ! இனத்தைப் பார்த்து உன் வீட்டை மாற்றியமைத்து ! இயற்கை வரமான உன் நிம்மதியைத தொலைத்துவிடாதே ! என் இனிய பட்சியே சிறிய சிநேகிதனே ! உன் அழகான தனித்துவமான ! கூட்டைக்கட்டுவதில் மாத்திரம் நீ கவனங்கொள்! ! ! 16.04.2002 - பேர்லின்